* زیٹھ شِہج مٔژ نێندرا تۯاوو بونٮ۪ن تل آسہ دۅہا اسۍ دۅشوے راوو بونٮ۪ن تل کرۍتن کیا کرِ وقتس تھٲو اسہ مٲنتھٕر دتھ زون تہٕ تارکھ نب اسۍ چھاوو بونٮ۪ن تل اسہ وٕنہ ہۅنجہ اسۍ شیرِ اکس اکھ لاگو پوش بتھۍ وۅشلاوو تن شێہلاوو بونٮ۪ن تل یتھۍ منز خۅش گژھہ تتھۍ منز پتہ اسۍ تۯاوو ڈاپھ ہوہس منز مندورٕ بناوو بونٮ۪ن تل سازندر یێلہ پتھ کالک کانہہ بٲتھ تُلن اسۍ تہ الاوس ۂر پِلناوو بونٮ۪ن تل زنتہٕ گژھو اسۍ بازر کم کم چیز ہٮ۪مو لال جوٲہر اسۍ خرچاوو بونٮ۪ن تل بۯونہہ کنہ ٲستھ باسہ سٮ۪ٹھا دوریمتۍ اسۍ ٲکھتھ مٲکتھ یێلہ اسۍ راوو بونٮ۪ن تل اژۍتن کانژہا بۯۆنہہ کن پێےتن وٲتتھ کانہہ ٲکھتھ مٲکھتھ بر دِتھ تھاوو بونٮ۪ن تل یتھ وقتس منز اکھ نۆو وامق نٔو عذرا ناو پنن اسۍ پتھ کن تھاوو بونٮ۪ن تل